אלכס אברינס

אלחנדרו "אלכס" אברינס רדונדו (בספרדית: Alejandro "Álex" Abrines Redondo; נולד ב-1 באוגוסט 1993) הוא כדורסלן ספרדי, המשחק בעמדות הקלע והסמול פורוורד בקבוצת ברצלונה מליגת העל הספרדית.

קריירה באירופה
אברינס, בנו של הכדורסלן גבריאל אברינס, נולד בפלמה דה מיורקה. ב-2010 החל לשחק בקבוצת הנוער של אוניקאחה מאלגה. הוא זכה עם הקבוצה באליפות ספרד לנוער, ואף נבחר ל-MVP. בהמשך, שיחק גם בקבוצה בת של מאלגה מהליגה השלישית, ובעונת  החל לשחק גם במדי הקבוצה הבוגרת, הן בליגת העל הספרדית והן ביורוליג. בסוף עונה זו סיכמו ביניהן מלאגה וברצלונה על העברתו של אברינס לברצלונה, בתמורה לפראן ואסקס. במדי ברצלונה זכה בגביע המלך בשנת 2013.

ביוני 2013 נבחר במקום ה-23 בדראפט על ידי קבוצת אוקלהומה סיטי ת'אנדר, אך המשיך לשחק בברצלונה במשך שלוש עונות נוספות. במאי 2015 חתם על חוזה חדש בברצלונה לארבע עונות, אך בסיום עונת 2016 עזב את הקבוצה ועבר לשחק בליגת ה-NBA.

NBA

2016–2019: אוקלהומה סיטי ת'אנדר
בעונת הרוקי בליגה שימש בעיקר כשחקן מחליף. בעקבות פציעתו של ויקטור אולדיפו במהלך העונה עלה בחמישייה הפותחת במספר משחקים. את העונה סיים עם ממוצע של 6 נקודות למשחק. במהלך עונתו השלישית עם הת'אנדר, , שוחרר מהקבוצה מ"סיבות אישיות".

נבחרת לאומית
בשנת 2011 שיחק אברינס במדי נבחרת ספרד עד גיל 18 באליפות אירופה עד גיל 18 שנערכה בוורוצלב. הנבחרת זכתה במקום הראשון, ואברינס, שהיה הקלע המצטיין בנבחרת (13.1 נקודות למשחק) נבחר ל-MVP של הטורניר. בשנת 2012 שיחק במדי הנבחרת עד גיל 20 באליפות אירופה עד גיל 20 שנערכה בסלובניה. הנבחרת סיימה במקום השלישי, לאחר שאברינס קלע את סל הניצחון במשחק מול סרביה, 9 שניות לסיום.

סטטיסטיקות קריירה

בעונה הסדירה

בפלייאוף

ביורוליג

קישורים חיצוניים

 אלכס אברינס באתר ברצלונה

הערות שוליים

כדורסלנים ספרדים
פלמה דה מיורקה: ספורטאים
כדורסלני אוניקאחה מאלגה
כדורסלני ברצלונה
כדורסלני אוקלהומה סיטי ת'אנדר
בחירות דראפט של אוקלהומה סיטי ת'אנדר
כדורסלני נבחרת ספרד
ספרדים שנולדו ב-1993
כדורסלנים ספרדים באולימפיאדת טוקיו (2020)